Hypatia

Hypatia (Graece ) inter annos 350 et 370 nata est, fortasse circa 355;Dzielska 1995. obiit Alexandriae anno 415 cum aliquot monachi “parabolani” verius dicti testarum fragmentis eam cecidissent. Scientiae perita, magistra, et philosopha fuit neoplatonica, quae incremento mathematicae et astronomiae magnopere contribuit. Opera eius tamen perdita sunt.

Vita

Pater eius fuit Theo Alexandrinus"Ὑπατία (...) Θέωνος μὲν τοῦ φιλοσόφου θυγάτηρ ἦν", Hypatia filia philosophi Theonis erat. (Socrates Scholastichus, Historia Ecclesiastica, VII, 15), celeber mathematicus astronomusque, qui ut videtur in bibliotheca Alexandrina docebat et filiam scientiis ibi educavit. Didicit ipsa Hypatia historiam religionum, rhetoricam, philosophiam, et artem docendi, et Athenas Romamque peregrinata est. Scholastici concurrebant ad domum Hypatiae a remotissimis locis. Unus ex eius discipulis erat Synesius Cyrenaeus, episcopus Ptolemaidis, qui de Hypatia et operibus eius scripsit. Etiam Hesychius Hebraeus, discipulus alius, de ea scripsit, et rettulit magistratus ad eam concurrisse eamque de variis administrationis rebus consuluisse 
Anno 412, episcopus Cyrillus Alexandrinus factus est patriarcha. Qui ut erat vir catholicissimus paganismum haeresimque abhorrens, Hypatiam fascinationis insimulavit. Anno 415,  a turba monachorum interfecta est qui eam confixerunt et acutis laceraverunt conchis"ὀστράκοις ἀνεῖλον", "[eam] testis interemerunt" (Socrates Scholasticus, op. et loc. cit.)  et corpus cremaverunt.

Asteroides 238 Hypatia ad honorem Hypatiae Alexandrinae nominatus est.

 Fontes 
Perrari sunt fontes de Hypatiae vita, inter quos numerantur:
 septem ad Hypatiam epistulae Neoplatonici Synesii Cyrenensis qui etiam in aliis epistulis et in tractatu De dono nonnullas Hypatiae mentiones fecit.
 Historia ecclesiastica Socratis scholastici, contemporanei.
 Historia philosophica Neoplatonici Damascii
 Chronicon Ioannis Niciosi (vel De Nikiu) episcopi aegyptiaci (7 saec.)
 Sectio encyclopaediae byzantinae cui titulus Suda.
 Palladae epigramma de Hypatia notum est:

 Opera 
Encyclopaedia byzantina Suda haec Hypatiae tribuit:
 Commentarium in Diophantum
 Canon astronomicus (aut commentarium in canonem astronomicum)
 Commentarium in Apollonii tractatum de Conicis

 Pelliculae 
 2009 - Agora

 Bibliographia 
 Michael A. B. Deakin, Hypatia of Alexandria: mathematician and martyr. Prometheus Books, 2007
 Maria Dzielska, Hypatia of Alexandria. Cambridge: Harvard University Press, 1995. ISBN 0-674-43775-6
 Henriette Harich-Schwarzbauer, « Hypatie d’Alexandrie », Clio. Femmes, Genre, Histoire [Interretiale], 35 | 2012, textus interretialis a die primo Maii 2014, lectus die 24 decembris 2016. ; DOI : 10.4000/clio.10575

 Notae 

 Nexus externi 

 "Hypatia" apud encyclopaediam romanam

Categoria:Mathematici Graeci antiqui
Categoria:Astronomi Graeci antiqui
Categoria:Physici Romani antiqui
Categoria:Philosophi Graeci
Categoria:Scriptores Aegypti Graecoromani
Categoria:Necati
Categoria:Mulieres
Categoria:Nati saeculo 4
Categoria:Mortui 415

Categoria:Neoplatonistae